钦定古今图书集成/历象汇编/庶征典/第060卷 > 《观象玩占》 > 《诸征日风起占》
## 钦定古今图书集成/历象汇编/庶征典/第060卷 > 《观象玩占》 > 《诸征日风起占》

《征》日，风从阳宫来，土工起，大旱，火灾频起。宫寺从阴
宫来，太子有疾。时加征，为重征，有土工火灾。

《征》日：风从丑寅阳征来，有火灾，君有恐，走兽为人害，
宫寺多焚。从王相来，岁大旱，又为火灾。从未申阴征
来，人君有忧，走兽为害火灾。一曰：“六畜多死。”

《征》日：风从阳羽来，四邻有事，宝物至。阴胜阳，且有雷
电霜雹，诸侯大臣多火灾，四裔有兵。从阴羽来，宝物
出，多震电，四裔有事。

征日：风从阳商来，有急兵。人主以兵自守，期七日，远
七十日。从阴商来，边有急兵战。一曰：“风从阳商来，辅
臣强，大臣死，民有殃。”以日占国。

征日，风从阳角来，有急兵。金克木，木子火，反克金，故
有兵，亦为有丧。从阴角来，边兵大起，有火惊，春有丧。
征日，风鸣条，巳上发，止于征，卒起。宫宅之中，皆为失
火，口舌间事，追召之忧。若风征来，时加征，又止于征
者。

征日时加征，怒风勃风从商上来，天色黄黑，疾作，火
烧仓库，止于商征者，疾。

征日，时加羽勃，风从征商角上来，天昏暝为烧市。
诸征日，风从艮上起，天气清凉，日色和暖，赤黄云满
天，天下和平，五谷丰熟，君安国昌。

征日：风炎炎，热气逼人，或在征上来，或止于征，或带
刑杀五墓，皆有火灾，不出三日。

诸征：日时加征，暴风猝起，而天气晴明者，有书檄至，
为风火事。近期三日，远三十日，以日占国。

凡阳征日，风从阳征来，时加夜半，为都市中府寺火
起。风从阴征来，为下停，乡市及人间火起。

凡征日起，风三日以上，天气赤黄不解，至七日，此天
火灾起，千里相望，近期三日，远三十日。若风止即有
大雨，则解之。占火与使者檄书同占。

丙寅、丁卯之日，怒风从寅卯上来，为都市中火。所以
然者，丙丁火，寅卯木也。火得木而然，两火共烧一木，
卯为都市。期三日或六日，或丙丁日应之。以日占其
国，期内大雨则止。

凡暴风忽起东南巽方，烧木悲鸣，声如摇火。有火灾，
不出三日，风二三刻止。火非远，半日止十里内，一日
止五十里，二日止百里，三日止千里外。初疾后慢，期
近，初慢后疾远。王相时，方烧都市囚死，烧牢狱庙宇
休废，烧亭驿店舍乡郭闲屋。

凡占火，得宽大之日时，此误烧也。公正为怨仇相烧，
廉贞因文书口舌相烧，贪狼为贼攻烧，阴贼为恶人递相烧，或促贼烧，奸邪为阴私小盗相烧。日辰王相
有气者，人事相烧。囚死无气，时加商角，鬼神所烧。